Фридрих Готлиб Клопщок
Ранните гробове

Превод от немски: Венцеслав Константинов, —

chitanka.info

Добре дошъл, о, месец сребролик,

Красив и нежен спътник на нощта!

Отиваш си? Не бързай, остани, приятелю на мисълта ми!

Вижте, той остава, облаците отминават.

Пробудата на май е само

Още по-красива, като лятна нощ,

Щом росата, ясна като светлина, от къдрите му капе,

И заруменял, по хълма се изкачва.

Ах, вие, благородници, обрастват вече

Надгробните ви плочи с тежък мъх!

О, как бях щастлив, когато още можех с вас

Да гледам как денят поруменява, как блести нощта.

1764

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.